**Közgyűlési határozatok sorszámozva**

*1/2013. (I.10.) közgyűlési határozat:*

A mellékelt jelenléti ív szerint jelenlévő alapító tagok nyílt szavazással 11 igen szavazattal egyhangúlag elhatározták a Brigetio Kerékpáros Sportegyesület megalakítását, elfogadták alapszabályát.

*2/2013. (I.10.) közgyűlési határozat:*

A közgyűlés nyílt szavazással 11 igen szavazattal megválasztotta Gregor Zoltánt a Sportegyesület Elnökének.

*3/2013. (I.10.) közgyűlési határozat:*

A közgyűlés nyílt szavazással 11 igen szavazattal megválasztotta Pásztor Mariust a Sportegyesület alelnökének.

*4/2013. (I.10.) közgyűlési határozat:*

A közgyűlés nyílt szavazással 11 igen szavazattal elnökségi tag pozícióra egyhangúlag megválasztotta Hegyi Rollandot, valamint Gelle Lászlót.

*5/2013. (I.10.) közgyűlési határozat:*

A közgyűlés nyílt szavazással 11 igen szavazattal Tapsonyi Sándort, Kiss Csabát és Barkó Zsoltot egyhangúlag megválasztotta az Ellenörző Bizottság Tagjának.

*6/2013. (I.10.) közgyűlési határozat:*

A közgyűlés nyílt szavazással 11 igen szavazattal a tagdíj mértékére vonatkozóan 2013. évre az alábbi határozatot hozta.

A tagdíj mértéke: 10.000 Ft.

A Közgyűlés a 2013. tagdíjak befizetését két részletben határozta meg.

Az első részlet (5.000 Ft) befizetésének határideje: 2013.03.15.

A második részlet (5.000 Ft) befizetésének határideje: 2013.06.15.

Az év közben csatlakozók az adott töredék évre a felvételt követően a hátralévő hónapok figyelembevételével részarányos díjat fizessenek.

*7/2013. (I.10.) közgyűlési határozat:*

A Sportegyesület tagjai elhatározzák, hogy a Sportegyesület Alapszabályát benyújtják a Komárom-Esztergom Megyei Törvényszék bírósági nyilvántartásba vétel céljából. A Közgyűlés meghatalmazza a Sportegyesület elnökét, hogy a Sportegyesület nyilvántartásba vételével kapcsolatos ügyben eljárjon, valamint, hogy jogi képviselőnek is adhat meghatalmazást a nyilvántartásba vétellel kapcsolatos teendők ellátásra.

*8/2013. (IV.12.) közgyűlési határozat:*

A közgyűlés egyhangúlag, 9 igen szavazattal –ellenszavazat és tartózkodás nélkül- elfogadta, hogy a közgyűlés jegyzőkönyvvezetője Kiss Csaba (2900 Komárom, Városmajor u. 12. sz.), a jegyzőkönyvet hitelesítő személyek Pásztor Marius (2900 Komárom, Madách I. u. 66. sz.) és Tapsonyi Sándor (2900 Komárom, Klapka Gy. u. 12. 3/9. sz.) legyenek.

*9/2013. (IV.12.) közgyűlési határozat*:

A közgyűlés egyhangúlag, 9 igen szavazattal –ellenszavazat és tartózkodás nélkül- elfogadta az előzetes meghívóban szereplő napirendi pontokat.

1. napirendi pont: Elnök beszámolója az egyesület bejegyzésérõl, az eddigi munkáról.
2. napirendi pont: 2013-as évi célkitûzések szakágankénti ismertetése, elfogadása.

3. napirendi pont: 2013-as évi költségvetés tervezet elfogadása.
4. napirendi pont: Alapszabály módosításának ismertetése, elfogadása.

5. napirendi pont: SZMSZ ismertetése, elfogadása
6. napirendi pont: Egyebek

*10/2013. (IV.12.) közgyűlési határozat:*

A közgyűlés egyhangúlag, 9 igen szavazattal –ellenszavazat és tartózkodás nélkül- elfogadta az elnök beszámolóját az egyesület bejegyzéséről, az eddigi munkáról.

Gregor Zoltán elnök elmondta, hogy 2012 év végén 11-en elhatároztuk, hogy megalakítjuk az egyesületet, a papírok másodszori benyújtását követően a tervünk sikerült, a Törvényszék elfogadta az alapításhoz szükséges dokumentumokat, az egyesületet nyilvántartásba vette. A bírósági végzést követően -mely szerint az egyesületet bejegyezték- még számos munka várt az egyesület vezetőségére. Adószámot, bankszámlaszámot intéztünk, a könyvelővel is megtárgyaltuk a fontos dolgokat (számviteli politika, eszközök és források értékelési szabályzata, eszközök és források leltárkészítési és leltározási szabályzat, pénzkezelési szabályzat, szervezeti működési szabályzat). Elkészült a hivatalos weboldalunk is, a [www.brigetiosport.hu](http://www.brigetiosport.hu) domain név alatt megtalálható. A weboldalon az egyesület életével kapcsolatos dolgokat, pl. túrákat, edzéseket, versenyeket, továbbá a határozatokat, szabályzatokat is megtalálhatjátok. A megalakulásunk óta az időjárás miatt 2 db. túrát szerveztünk, valamint 1 időfutam versenyen is képviseltük az egyesületet 4 fővel.

*11/2013. (IV.12.) közgyűlési határozat:*

A közgyűlés egyhangúlag, 9 igen szavazattal –ellenszavazat és tartózkodás nélkül - elfogadta az idei célkitűzéseket szakágankénti viszonylatban.

Gelle László köszönti a megjelenteket. Ezt követően elmondja, hogy idén milyen versenyek (pl. Top Maraton, Mátra Maraton, Csárda túra) kerülnek megnevezésre, és biztatta a tagokat a részvételre, és a folyamatos edzésekre. (MTB célkitűzés)

Hegyi Roland elmondja, hogy az idei amatőr kupa versenyek nagy részén képviseltetesse magát az egyesület. (országúti célkitűzés)

*12/2013. (IV.12.) közgyűlési határozat:*

A közgyűlés egyhangúlag, 9 igen szavazattal –ellenszavazat és tartózkodás nélkül - elfogadta a 2013-as évi költségvetés tervezetet.

Gregor Zoltán elnök ismerteti a 2013-as évi költségvetés tervezetet. Az egyesület nyitó vagyona 0 Ft. Elmondja, hogy az idei bevételek a tagdíjakból fognak állni, amely 11 fő esetén 110.000 Ft. Kiadás a Budapest Bank számlavezetési díja, a tervezett utalásokkal együtt évi 5.000, postaköltség 5.000 Ft. A fennálló összeget teljes egészében az egyesületi tagok edzéseinek, versenyeinek támogatására szánják. Nevezési díjakra: 50.000 Ft-ot, túrák támogatása: 20.000 Ft, utazási költség: 30.000 Ft.

*13/2013. (IV.12.) közgyűlési határozat:*

A közgyűlés egyhangúlag, 9 igen szavazattal –ellenszavazat és tartózkodás nélkül - elfogadta az alapszabály módosításának tervezetét.

A Brigetio Kerékpáros Sportegyesület Alapszabálya 6.§ (1) bekezdése az alábbi ponttal egészül ki:

A Közgyűlés a Sportegyesület tisztségviselőit visszahívhatja, ha a tisztségviselő:

* a vállalt kötelezettségeit nem teljesíti,
* a hatáskörével visszaél;
* a magatartása nem összeegyeztethető az egyesület célkitűzéseivel;
* a testületi üléseken legalább 1 éve nem vesz részt.

A visszahívást a Sportegyesület bármely tagja kezdeményezheti.

*14/2013. (IV.12.) közgyűlési határozat:*

*Határidő: 2013.06.10.*

*Felelős: Gregor Zoltán elnök*

A közgyűlés egyhangúlag, 9 igen szavazattal –ellenszavazat és tartózkodás nélkül – meghatalmazza Gregor Zoltán elnököt, hogy az alapszabály módosítását 60 napon belül a Tatabányai Törvényszék elé terjessze.

*15/2013. (IV.12.) közgyűlési határozat: hatályon kívül helyezve a 18/2013. (XI.01.) közgyűlési határozattal*

~~A közgyűlés egyhangúlag, 9 igen szavazattal –ellenszavazat és tartózkodás nélkül – jóváhagyja Kovács Norbert tagsági kérelmét, így Kovács Norbert 2013.04.12-től a Brigetio Kerékpáros Sportegyesület tagja.~~

*16/2013. (XI.01.) közgyűlési határozat:*

A közgyűlés egyhangúlag, 9 igen szavazattal –ellenszavazat és tartózkodás nélkül- elfogadta, hogy a közgyűlés jegyzőkönyvvezetője Kiss Csaba (2900 Komárom, Városmajor u. 12. sz.), a jegyzőkönyvet hitelesítő személyek Pásztor Marius (2900 Komárom, Madách I. u. 66. sz.) és Tapsonyi Sándor (2900 Komárom, Klapka Gy. u. 12. 3/9. sz.) legyenek.

*17/2013. (XI.01.) közgyűlési határozat*:

A közgyűlés egyhangúlag, 9 igen szavazattal –ellenszavazat és tartózkodás nélkül- elfogadta az előzetes meghívóban szereplő napirendi pontot.

1. napirendi pont: 15/2013. (IV.12.) közgyűlési határozat hatályon kívül helyezése

*18/2013. (XI.01.) közgyűlési határozat:*

A közgyűlés egyhangúlag, 9 igen szavazattal –ellenszavazat és tartózkodás nélkül- hatályon kívül helyezte a 15/2013. (IV.12.) közgyűlési határozatot.